**Májusi madaras ablak**

*Online olvasás- és rajzóra interaktív feladatokkal 2. osztályosoknak*

**1. Mesélő ablakszárnyak**

Tudtad-e, hogy az ablaknak is lehet szárnya? Menj oda egy szárnyas ablakhoz, nyisd ki, és „lebegtesd meg” kicsit a szárnyát vagy szárnyait.

Olvasd el Kovács András Ferenc *Májusi nóta* című versét a szöveggyűjteményből, és figyeld meg, mi történik itt az ablakszárnyakkal. Aztán keresd meg a helyes válaszokat a feleletválasztó tankockán.

***Májusi nóta – feleletválasztó***

<https://learningapps.org/watch?v=pr91zpe2t22>

Figyeld meg a sárgarigó, a citromsármány és a kerti sármány hangját a *Madárhangok* című tankockán, de előbb keresd meg a madarak helyét.

***Madárhangok***

<https://learningapps.org/watch?v=pk2e1atzt22>

**2. Madármentők**

A *Májusi nóta* című vers rigóról beszél, de nem árulja el, hogy milyen rigóról van szó. Sárgarigó énekét hallhattad az előbb. Pedig van másféle rigó is. Figyeld meg most a fekete rigókat a *Fekete rigók* című tankockán, de előbb keresd meg a madarak helyét!

Mi a különbség a hím (apa) és a tojó (anya) között?

Ki eteti a fiókát? Hol eteti? Ez miért érdekes?

***Fekete rigók***

<https://learningapps.org/watch?v=pbs4kip5n22>

Olvasd el a szöveggyűjteményből Marék Veronika *Madármentők* című meséjét, amelyben Kippkopp és Tipptopp, a két gesztenyegyerek találkozik egy fekete rigó fiókával.

Utána keresd meg a kérdésekre a helyes választ a feleletválasztó tankockán.

***Madármentők – feleletválasztó***

<https://learningapps.org/watch?v=ptb80yzaa22>

**Tudtad-e, hogy**

a fekete rigó fiókák, miután kiugráltak a fészekből, a környező bokrok alatt várják a szülőktől az eleséget. A két szülő, főleg a hím, még 2-3 hétig eteti őket. Közben megtanulnak biztonsággal repülni, és önállóan táplálékot szerezni. Rejtőszínük a lobok közt, az avarban jól elrejti őket. Jelzőhangok alapján az öreg madarak könnyedén megtalálják a fiatalokat, nincs szükségük emberi segítségre.

**3. Ablakképek**

Készíts madaras ablakképet színes papírokból kivágva, amit majd az egyik ablakszárnyra erősíthetsz. Szükség lesz hozzá rajzlapra, színes papírokra, ollóra, papírragasztóra és celluxra.

Az ajánlott mintán jól látszik, hogy a színes formákat hogyan illesztheted össze.

***Madaras ablakkép***

<https://learningapps.org/watch?v=pto7yygnt22>

Az elkészült ablakképet helyezd el az ablakon, aztán készíts róla egy fotót, és oszd meg az osztálytársaiddal.